CELEX: 32022R0489
Language: lt
Date: 2022-03-25 00:00:00
Title: Komisijos įgyvendinimo reglamentas (ES) 2022/489 2022 m. kovo 25 d. kuriuo dėl veikliųjų medžiagų flubendiamido, L-askorbo rūgšties, spinetoramo ir spirotetramato patvirtinimo galiojimo laikotarpių iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

2022 3 28   
               
               
                  LT
               
               
                  Europos Sąjungos oficialusis leidinys
               
               
                  L 100/7
               
            
         KOMISIJOS ĮGYVENDINIMO REGLAMENTAS (ES) 2022/489
         2022 m. kovo 25 d.
         kuriuo dėl veikliųjų medžiagų flubendiamido, L-askorbo rūgšties, spinetoramo ir spirotetramato patvirtinimo galiojimo laikotarpių iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:
         
                     (1)
                  
                  
                     Komisijos įgyvendinimo reglamento (ES) Nr. 540/2011 (2) priedo B dalyje išvardytos veikliosios medžiagos, patvirtintos pagal Reglamentą (EB) Nr. 1107/2009;
                  
               
                     (2)
                  
                  
                     Komisijos įgyvendinimo reglamentu (ES) 2020/2007 (3) veikliosios medžiagos spirotetramato patvirtinimo galiojimas pratęstas nuo 2024 m. balandžio 30 d. iki 2024 m. liepos 31 d., spinetoramo ir L-askorbo rūgšties patvirtinimo galiojimas – nuo 2024 m. birželio 30 d. iki 2024 m. rugsėjo 30 d., o flubendiamido patvirtinimo galiojimas – nuo 2024 m. rugpjūčio 31 d. iki 2024 m. lapkričio 30 d. Pratęsti terminus buvo būtina, nes Komisijos įgyvendinimo reglamentu (ES) 2020/1740 (4) dokumentų rinkinių, kuriais grindžiamas patvirtinimo atnaujinimas, pateikimo data paankstinta 3 mėnesiais. Todėl buvo būtina palikti dokumentų rinkinio pateikimo datą, kaip reikalaujama Komisijos įgyvendinimo reglamente (ES) Nr. 844/2012 (5), kartu suteikiant pareiškėjams laiko parengti ir pateikti dokumentų rinkinius reikalaujama forma;
                  
               
                     (3)
                  
                  
                     per 3 metus iki šio reglamento priede nustatytos atitinkamos patvirtinimo galiojimo pabaigos datos nebuvo pateikta nė viena flubendiamido, L-askorbo rūgšties, spinetoramo ir spirotetramato patvirtinimo galiojimo atnaujinimo paraiška pagal Įgyvendinimo reglamento (ES) 2020/1740 5 straipsnio 1 dalį;
                  
               
                     (4)
                  
                  
                     šių veikliųjų medžiagų patvirtinimo galiojimo laikotarpių pratęsimai, kaip nustatyta Įgyvendinimo reglamentu (ES) 2020/2007, nebėra pagrįsti; todėl tikslinga nustatyti, kad šių medžiagų patvirtinimai nustoja galioti tą dieną, kurią jie nustotų galioti nepratęsus galiojimo;
                  
               
                     (5)
                  
                  
                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 25 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2009 11 24, p. 1.
         
            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
         
            (3)  2020 m. gruodžio 8 d. Komisijos įgyvendinimo reglamentas (ES) 2020/2007, kuriuo dėl veikliųjų medžiagų 1-dekanolio, 1,4-dimetilnaftaleno, 6-benziladenino, acekvinocilo, Adoxophyes orana granuloviruso, aliuminio sulfato, amisulbromo, Aureobasidium pullulans (DSM 14940 ir DSM 14941 padermių), azadirachtino, Bacillus pumilus QST 2808, M benalaksilo, biksafeno, bupirimato, Candida oleophila (O padermės), chlorantraniliprolo, dinatrio fosfonato, ditianono, dodino, emamektino, flubendiamido, fluometurono, fluksapiroksado, flutriafolo, heksitiazokso, imazamokso, ipkonazolo, izoksabeno, L-askorbo rūgšties, kalcio polisulfido, apelsinų eterinio aliejaus, Paecilomyces fumosoroseus (FE 9901 padermės), pendimetalino, penflufeno, pentiopirado, kalio fosfonatų, prosulfurono, Pseudomonas sp. (DSMZ 13134 padermės), piridalilo, piriofenono, piroksulamo, chinmerako, S-abscizo rūgšties, sedaksano, sintofeno, natrio sidabro tiosulfato, spinetoramo, spirotetramato, Streptomyces lydicus (WYEC 108 padermės), tau-fluvalinato, tebufenozido, tembotriono, tienkarbazono, valifenalato ir cinko fosfido patvirtinimo galiojimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 414, 2020 12 9, p. 10).
         
            (4)  2020 m. lapkričio 20 d. Komisijos įgyvendinimo reglamentas (ES) 2020/1740, kuriuo nustatomos veikliųjų medžiagų patvirtinimo galiojimo atnaujinimo procedūrai įgyvendinti būtinos nuostatos, kaip numatyta Europos Parlamento ir Tarybos reglamente (EB) Nr. 1107/2009, ir panaikinamas Komisijos įgyvendinimo reglamentas (ES) Nr. 844/2012 (OL L 392, 2020 11 23, p. 20).
         
            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
      
      
         
            PRIEDAS
            Įgyvendinimo reglamento (ES) Nr. 540/2011 priedo B dalis iš dalies keičiama taip:
            
                        1)
                     
                     
                        šeštoje skiltyje spirotetramato (60 įrašas) patvirtinimo galiojimo pabaigos data pakeičiama į „2024 m. balandžio 30 d.“;
                     
                  
                        2)
                     
                     
                        šeštoje skiltyje L-askorbo rūgšties (66 įrašas) patvirtinimo galiojimo pabaigos data pakeičiama į „2024 m. birželio 30 d.“;
                     
                  
                        3)
                     
                     
                        šeštoje skiltyje spinetoramo (67 įrašas) patvirtinimo galiojimo pabaigos data pakeičiama į „2024 m. birželio 30 d.“;
                     
                  
                        4)
                     
                     
                        šeštoje skiltyje flubendiamido (74 įrašas) patvirtinimo galiojimo pabaigos data pakeičiama į „2024 m. rugpjūčio 31 d.“.